En snodig plante i asfaltjungelen
Du kaller deg ikke Syntax 
TerrOrkester uten å befinne deg et stykke utenfor allfarvei. 

Likevel hevdes det at dette er deres mest tilgjengelige album til nå. 
Og det mest eksperimentelle. 

Knut Andreas Knutsen er den sentrale figuren i det bergensbaserte Karmøy-bandet. 
I den nåværende versjonen har han følge av Tarjei Strøm (Datarock), Ola Høyer (Cortex) og Øyvind Solheim (Ungdomskulen). 
Underveis i arbeidet med plate nummer fire slang også produsent Jørgen Træen seg med. 

Noen bås er det ingen vits å putte dem i, annet enn at de spiller melodiøs indiepop med alternative innslag og skakk vinkling. 
Lyder det bra, så ta det med, ser ut til å være mottoet. 

Byen er tema for albumet, med sanger på Knutsens karmøydialekt. 

Beste spor: 
"Onz", "Moliner", "Siste reisning". 
